《黄州杨大守一中招集定惠院夜观海棠》
明代·游朴

临江古榭敞华觞，共把新灯照海棠。胜地每为名士主，幽花仍是昔时装。

相逢剧语千秋感，自诧当歌一夜狂。去住蓬科怜不定，寸根千里笑飘扬。

作者简介：游朴（1526—1599），明福建福宁（今福建柘荣县）人，字太初。少聪慧，九岁能属文。万历二年进士，授成都府推官。入为大理寺评事。历迁刑部郎中。三任法曹，办案力求公正。官终湖广参政。有《藏山集》。